Periorálna dermatitída a hyperpigmentácia.
Dobre rano,
prosím vedeli by ste mi poradiť či máte v ponuke masť ak sa vám v okolí pier tvoria vyrážky a urobí sa z nich pupak,ktorý nejde vytlačiť...
A ešte by som sa chcela spýtať ak vytlacite pupak ostane mi fľak na pokožke ,ktorý sa nevstrebe je na to niečo?Za skorú odpoveď vopred ďakujem
Dobrý deň,
ďakujeme za Vašu otázku.
Podľa spomínaných príznakov by sa mohlo jednať o periorálnu dermatitídu. Periorálna dermatitída je chronické recidivujúce kožné ochorenie s charakteristickou tvorbou papúl až papulovezikúl predilekčne v periorálnej oblasti. Ochorenie má najvyšší výskyt u žien v tretej dekáde života.
Odporúča sa vyhýbať sa hydratačným krémom, make-upu, nočných mastných krémov. Tvár sa odporúča umývať len čistou vodou. Na začiatku sú vhodné vysušujúce obklady napr. z čierneho čaju. Vhodná je napríklad
pasta
, ktorá upokojuje a regeneruje problematické ložiská kože. Používa sa pri rôznych dermatologických problémoch ako akné, periorálna dermatitída, atopický ekzém.  Príadne môžete použiť krém
URIAGE BÉBÉ 1st Peri-Oral Care
určený pre podráždené okolie úst .
V prípade, že sú jazvy po akné tmavšie, jedná sa o pozápalovú hyperpigmentáciu. Na redukciu vzniknutých pigmentových škvŕn je možné použiť
La Roche-Posay Mela B3 sérum
s melasylom a 10% niacínamidu. Používa sa na zmiernenie a súčasne zabraňuje opätovnému vzniku hyperpigmentácie, pretrvajúcich tmavých škvŕn a stopách po akné. Je vhodné na všetky typy pleti, vrátane mastnej pleti. Vhodné na citlivú pleť. Aplikujte sa ráno a večer na tvár, krk a dekolt.
Čerstvé jazvy sú nachylné na vznik pozápalovej hyperpigmentácie, preto je potrebné postihnuté miesta chrániť krémom s vysokým ochranným faktorom, ideálne SPF 50+.
Pokiaľ by uvedené problémy aj napriek tomu pretrvávali, odporúčam Vám navštíviť dermatológa.
Prajem pekný zvyšok dňa.
S pozdravom
PharmDr. Patrícia Čečková